Camille Muffat

**Camille Muffat** (French pronunciation: [ka.mij myfa]; 28 October 1989 – 9 March 2015) na she be a French swimmer den three-time Olympic medalist. Swimming give de Olympic Nice Natation club, na she specialise insyd de individual medley den de free style events. Na ein career run from 2005 to 2014.

At de 2012 Summer Olympics insyd London, na she win gold insyd de 400-metre freestyle, silver insyd de 200-metre freestyle den bronze insyd de 4×200-metre freestyle relay, wey she cam be de fourth French swimmer to win an individual Olympic gold medal. Na she sanso be de third French athlete overall to win three Olympic medals at a single edition of de Olympic Games.

Na she die insyd de Villa Castelli mid-air helicopter collision, at age 25, during de filming of French TV reality show *Dropped* for de TF1 network.

## Early life
Na dem born am on 28 October 1989 insyd Nice, *Camille Marie Manuella Muffat* na she be de middle kiddie insyd de family, wey she get an older sisto, Chloé, den a younger brother, Quentin. Na ein poppie, Guy Muffat be a physical therapist wey na ein mommie, Laurence, be a nurse.

Upon na she fini high school, she pursue a degree insyd economics, during wich time na she swim under a high-performance athlete studying system. Na she eventually drop out of school in order to pursue ein swimming career.

## Career
Na dem train Muffat as a medley swimmer wey na she be particularly gifted insyd de breaststroke den crawl styles, wich na be de closing disciplines insyd de medley.

However, after a strong start to ein career, na ein results insyd de medley events start to fade, wey na Muffat feel like she no fi sustain ein pace well enough to achieve ein goals by swimming de medley. As a result, na she change ein swimming profile, wey she switch to de freestyle events, at de suggestion of ein coach Fabrice Pellerin.

Under Pellerin ein guidance, na Muffat dedicate einself to an extensive training programme, wich include training on Sundays for a year before de 2012 Olympic Games.

### 2005–2007
Na Muffat first came into de spotlight insyd 2005, upon she beat fellow Frenchwoman Laure Manaudou insyd de 200-metre individual medley event at de French National Championship, insyd Nancy, wey she sanso break de French national record, wich na Manaudou hold.

Months later per, she san go win de 200-metre individual medley event at de European Junior Championships, dem hold insyd Budapest, Hungary. At de European Juniors, she sanso go take silver insyd de 100-metre freestyle.

Insyd 2006, she debut insyd de senior European Championships by swimming a leg of de 4 × 100 metres freestyle relay for France. A month later, na she win four medals, wey dey include one gold, at dat year ein World Junior Championships, insyd Rio de Janeiro, Brazil. Insyd December 2006, na she attain ein first international podium, at de European Short Course Championships insyd Helsinki, Finland.

Insyd 2007, for de first time na Muffat take part insyd a World Championship, dem hold insyd Melbourne, Australia, wey na she reach semifinals insyd de 400&nbsp;m medley. At de end of de year, na she get ein first victory insyd senior competitions, wey she win de 200-metre individual medley wey she take bronze insyd de 400-metre individual medley event at de 2007 European Short Course Swimming Championships insyd Debrecen, Hungary.

### 2008–2011
Insyd March 2008, na Muffat win ein first medal as a senior, long-course international event, wey she take bronze at de 200-metre individual medley at de European Championships insyd Eindhoven, Netherlands.

On de first day of de 2008 French national championships, a qualifying event for dat year ein Olympic Games, na Muffat den Joanne Andraca tie insyd de 400&nbsp;m individual medley (IM) insyd a new French record of 4:38.23. Two days later, na she win gold at de 200-metre individual medley by breaking Laure Manaudou ein French record. At de end of competition, na Muffat qualify for de 200- den de 400-metre individual medley events at de Olympics, wey na she clinch a berth insyd de French team for de 4 × 200 metre freestyle relay.

At de 2008 Summer Olympics, however, na Muffat qualify for de final of de relay, wer na de team fini fifth.

Later, at de 2008 European Short Course Championships, dem hold insyd Rijeka, Muffat fini second insyd de 400-metre freestyle, wey na ein countrywoman den former Olympic relay teammate, Coralie Balmy best am. On both de 200- den 400-metre individual medley events, she fini insyd fifth place.

At de 2009 French national championships, na Muffat set a new French record insyd de 200&nbsp;m IM (2:09.34). At dat year ein World Championships, insyd Rome, na she fini 7th insyd de 200 m individual medley final, wey na she take part insyd de French team wey fini eighth insyd de 4 × 200 m freestyle relay final.

At de 2010 French Championship, insyd Saint-Raphäel, she win both de 200 m individual medley event den de 400 m individual medley event, wey na she fini second to Coralie Balmy insyd de 200 m freestyle event. At de European Championships insyd Budapest, na Muffat arrive as de favourite to take gold at de 200&nbsp;m individual medley, wey na she declare to de press say de gold medal be ein objective insyd dat event. However, after she lead de field into de third discipline of de medley, de breaststroke, na she be overtaken by Hungarian Katinka Hosszú, wey cause Muffat make she loose momentum wey na she fini fourth insyd de event. On de same day, na de French 4 × 200 m freestyle relay team sanso fini second insyd de final wen na Muffat, wey dey anchor de French relay, she get overtaken by anoda Hungarian swimmer, Evelyn Verrasztó. Two days later, she sanso go fini 4th insyd de 200 m freestyle event, wich na Italian swimmer Federica Pellegrini win.

Dey follow ein disappointing results, na ein coach, Fabrice Pellerin, urge Muffat make she make a choice between de medley events den de freestyle events. Na she choose de latter, Muffat improve ein results insyd freestyle swimming, wey na she take first place insyd all distances (50&nbsp;m, 100&nbsp;m, 200&nbsp;m den 400&nbsp;m) at de French Championships wey dey follow, at Chartre, wer na she sanso break de French record insyd de 100&nbsp;m freestyle event.

A month later, at de 2010 World Short Course Championships insyd Dubai, Muffat go take ein first world title, by she win de 200&nbsp;m freestyle event, wey na she defeat Katie Hoff of de United States den Kylie Palmer of Australia. Dey swim plus de French 4 × 200 m freestyle relay, she sanso take a bronze medal from de event.

Insyd 2011, na Muffat repeat de feat of winning all four distances (100&nbsp;m, 200&nbsp;m, 400&nbsp;m den 800&nbsp;m) at de French Championships insyd Strasbourg, thus she sanso qualify insyd all events for dat year ein World Championships, insyd Shanghai, China. At de World Championships na Muffat take two bronze medals, insyd de 200&nbsp;m den de 400&nbsp;m freestyle events.

### 2012–2014
Insyd March 2012, at de French Championships insyd Dunkerque, na Muffat win de 400&nbsp;m freestyle event by she break Laure Manaudou ein French record, she establish insyd 2006. Na ein time of 4:01:13 be de world's fastest of de year at de time, wey earn am a berth insyd dat year ein Olympic Games. Two days later, na Muffat sanso go win de 200&nbsp;m freestyle event, wey na she break ein own French record plus a time of 1:54:87, thus na she qualify for dat event as well at de Olympic Games insyd London.

Na Muffat qualify to enter three events at de 2012 Summer Olympics insyd London. Na she win de gold medal insyd de 400 m freestyle plus a new Olympic record, as well as de silver medal insyd de 200 m freestyle event. Na, ein 4 × 200 m freestyle team sanso win de bronze medal insyd a time of 7:47.49. [Camille Muffat (1:55.51); Charlotte Bonnet (1:57.78); Ophélie-Cyrielle Étienne (1:58.05); Coralie Balmy (1:56.15)]. Na she thus equal Laure Manaudou ein 2004 Olympics achievement of one gold, one silver den one bronze, wey na she sanso cam be de third Frenchwoman per after Micheline Ostermeyer den Manaudou to win three medals insyd a single summer anaa winter Olympic Games.

Insyd April 2013, at de French Championships insyd Rennes, she win de 400&nbsp;m freestyle event for a third consecutive time, while na she sanso win de 100&nbsp;m den 200&nbsp;m freestyle events, wich qualify am for all three events at de 2013 World Championships insyd Barcelona, Spain.

Na ein performance at de 2013 World Championships, however, be below expectations, wey Muffat take home de bronze medals, insyd de 200&nbsp;m freestyle den de 4 × 200 m freestyle relay. Insyd ein signature 400nbsp;m freestyle event, however, na she fini a disappointing seventh insyd de final.

After the World Championships, Muffat decided to cut down on her training routine temporarily, and took a gold, a silver and a bronze at the 2013 French Short Course Championships in Dijon. At that year's European Championships, however, she failed to qualify for the 200&nbsp;m freestyle final, and finished fifth in the 400&nbsp;m.

At de 2014 French Championships insyd Chartres, a qualifying event for de 2014 European Championships, na Muffat win four titles, wey she take gold insyd de 100&nbsp;m, 200&nbsp;m den 400&nbsp;m freestyle, as well as insyd de 100&nbsp;m butterfly. She sanso take silver insyd de 50&nbsp;m freestyle.

However, on 12 July 2014, before de European Championships, she announce ein retirement from competitive swimming at age 24, during an interview to de French newspaper, *L'Équipe*.

## Death
On 9 March 2015, as a part of a group of sports stars wey dey participate insyd de French reality TV show *Dropped*, na Muffat be killed along plus nine oda people wen na two helicopters collide insyd mid-air during filming insyd northwestern Argentina.. Na dem hold ein funeral insyd a private ceremony insyd de Church of St. John the Baptist, insyd Nice, on 25 March, insyd a joint service plus boxer Alexis Vastine, wey die insyd de same accident.

## Earnings, sponsorships den accolades
Na Muffat ein agent, Sophie Kamoun, refuse to disclose details wey dey concern de income wey Muffat earn insyd commercial endorsements. Na de French newspaper Le Figaro estimate dat for de year 2013, e for be close to €500,000.

She sign a sponsorship deal plus Électricité de France ahead of de 2012 Olympic Games, wey na de French Olympic Committee sanso dey bia money prizes give athletes wey dey earn medals at de games.

On 1 January 2013, na dem make Muffat a Knight (Chevalier) of de *Légion d'honneur*.

## References


## External links

* Camille Muffat  at World Aquatics 
* Camille Muffat at the International Swimming Hall of Fame 
* Camille Muffat at Olympedia 
* Camille Muffat at Olympics.com 
* Camille Muffat at Équipe de France (in French) 
* Camille Muffat at Équipe de France Olympique (archived) (in French)